Deň dobrovoľníctva s O2
alebo: Ako sme sa konečne dopracovali k funkčnému športovému ihrisku.
V piatok 4.10. prišla na sídlisko Kopčany takmer 60-členná dobrovoľnícka výprava z O2. Akcia začala už ráno a pokračovala až do neskorého poobedia. Počas dňa sa podarilo vyčistiť priestor okolo ihriska a odpratať 2 plné kontajnery odpadu, vyrobiť dočasné mantinely z paliet a OSB dosiek, namaľovať spolu s deťmi zo sídliska betónové "tunely" a navariť pre všetkých pomocníkov guláš. Atmosféra bola príjemne pracovná a roboty sa urobilo naozaj veľa. Na oplátku si deti zo sídliska pod hlavičkou tanečnej skupiny T.L.O.B a raperi z MPG pripravili pre hostí vystúpenie. Na ihrisku sa potom mohol slávnostne začať prvý futbalový zápas.
Za skvelú akciu a veľkú pomoc ďakujeme firme O2 a agentúre Quinta Essentia. Za požičanie náradia pánovi Uhrinovi a podniku VPS. Za neustálu odbornú podporu architektke Zuzane Jankovichovej-Prutkayovej.
Video z akcie nájdete TU,
Viac o aktivitách spoločnosti O2 sa môžete dočítať TU.